Ponte de Tjörn

Le Ponte de Tjörn es un ponte de cablos oblique super le fiord de Askerö sur via provincial no 160 e illo uni le insulas Källön e Almön. Illo es le plus grande del tres pontes que junge Stenungsund sur le continente con le insula Tjörn. Le duo alteres es appellate le Ponte de Källösund e le Ponte de Steningsön. Le Ponte de Tjörn substitueva le previe ponte, ”le Vetule Ponte de Tjörn” ma su nomine official esseva le Ponte de Almön. Illo esseva destruite per le nave Star Clipper in 1980. Vide plus in infra.
Le nove Ponte de Tjörn esseva post le catastropho edificate multo rapidemente durante 17 menses (preste 22 menses post le catastropho). Pro testar le soliditate del ponte on ante le inauguration placiava 24 camiones con macadam, cata uno pesante 22 tonnas, in duo rangos al longe del linea median del ponte.
Le inauguration tanto attendite habeva loco le 9 de novembre 1981 per le rege Carl XVI Gustav. Le costos pro le nove ponte esseva 160 milliones SEK ma insimul con costos pro ferry-boats etc. le accidente costava 250 milliones (SEK.680 milliones in le valor monetari de 2011)
Le longor es 664 m, le apertura del arco principal es 386 m,le pylones es 113 m alte e naves 45,7 m alte pote passar. Le largor inter le parapettas es es 15,2 m. Le construction consiste de 1400 tonnas de armatura e 12 000 tonnas de beton. Constructor esseva le interprisa svedese Skanska.
Cameras video al ponte e alcun urbes:  (non sempre)
 Le vetule ponte de Tjörn, a saper le Ponte de Almön 

Le vetule ponte esseva appellate Almöbron (Le ponte de Almön). Como le nove ponte illo unificava le insulas Almön e Källön. Illo esseva edificate in 1960 e esseva del typo ”ponte de arcos”. Alora illo esseva le plus longe ponte de arcos in le mundo. Illo esseva multo stabile contra le peso del autos ma non contra fortias verso le latere lo que se monstrava esser catastrophic. Illo esseva situate quasi in le mesme loco e hodie on ancora pote vider restos del fundamentos.

 Le catastrophe 1980 
In le nocte le 18 de januario 1980, a 01.30 horas, le nave de mercantias de massa Star Clipper collideva con le arco del ponte. Illo rumpeva tote le parte vehicular, 278 m longe, que jaceva supra le arco e cadeva a basso sur le nave e in le aqua. Le ponte de commando del nave esseva destruite insimul con tote le equipamento de radiocommunication del nave ma nulle persona sur le nave esseva ferite. Le pilota fortunatemente habeva un radio portabile VHF e gratias al temperie clar ille succedeva clamar adjuta, ma non sufficientemente rapide pro stoppar le traffico. Alcun membros del equipage del nave essayava arrivar al terra con le barca de salvation ma il habeva troppo multe morsellos de glacie. In ille tempore telephonos mobile non esseva multo commun. Signales de alarma (rochettas) non succedeva advertir alcun autoista.
Il durava 40 minutas ante que le policia in Tjörn poteva stoppar le traffico ab Tjörn ma un camion que vadeva lentemente, a causa del costa ascendente, succedeva stoppar exactemente ante le ruptura 15 minutas post le accidente e le conductor alora blocava le via pro plus autos verso Tjörn. Ille videva como plure autos al altere latere precipitava circa 40 m in le aqua ma poteva facer nihil. Septe vehiculos vadeva super le margine in le obscuritate e 8 personas in illos moriva.
Le causa del accidente non esseva constatate ma le nave un die previemente quasi collideva con un monte in Norvega lo que non esseva informate al pilota.

250px|thumb|left|Le vetule ponte de Tjörn (de 1960)

 Referentias 

Categoria:Pontes
Categoria:Edificios in Svedia